Rapport mill-Kummissjoni - L-Iscoreboard dwar l-għajnuna mill-Istat - Rapport dwar l-għajnuna mill-Istat mogħtija mill-Istati membri tal-UE - Aġġornament Ħarifa 2009 - {SEC(2009) 1638} /* KUMM/2009/0661 finali */





MT Brussell, 7.12.2009 COM (2009) 661 finali RAPPORT MILL-KUMMISSJONI L-Iscoreboard dwar l-għajnuna mill-Istat Rapport dwar l-għajnuna mill-Istat mogħtija mill-Istati membri tal-UE - Aġġornament Ħarifa 2009 - {SEC(2009) 1638} WERREJ Introduzzjoni (...)3 Għajnuna mill-Istat fil-kuntest tal-kriżi ekonomika (...)3 1. Għajnuna mill-Istat fl-2008 (...)4 2. Xejriet u Mudelli tan-nefqa tal-għajnuna mill-Istat fl-Istati Membri (...)5 2.1. Xejra tal-livelli ta' għajnuna mill-Istat għall-industrija u s-servizzi (...)6 2.2. Għajnuna mill-Istat immirata lejn l-għanijiet orizzontali tal-interess komuni (...)7 3. Għajnuna mill-Istat fil-kuntest tal-kriżi finanzjarja u ekonomika (...)8 3.1. Il-gwida tal-Kummissjoni f'każi ta' kriżi (...)8 3.2. L-intervent tal-Kummissjoni f'każi ta' kriżi (...)9 3.3. Miżuri approvati u r-rata ta' użu (...)10 3.4. Għajnuna mill-Istat mogħtija matul l-2008 (...)11 4. simplifikazzjoni tar-regoli dwar l-għajnuna mill-Istat (...)12 4.1. Arkitettura ġdida għall-kontroll tal-għajnuna mill-Istat (...)12 4.2. Valutazzjoni ta' każi individwali iffukat fuq għajnuna kbira li tfixkel b'mod qawwi (...)13 4.3. Kważi 19% tal-għajnuna lill-industrija u s-servizzi għandha eżenzjoni ġenerali (...)13 5. Infurzar tar-regoli għall-għajnuna mill-Istat (...)14 Introduzzjoni Dan l-aġġornament tal-Ħarifa 2009 tal-iscoreboard dwar l-għajnuna mill-Istat (minn hawn 'il quddiem "l-Iscoreboard") jiffoka fuq il-qagħda tal-għajnuna mill-Istat fis-seba' u għoxrin Stat Membru għas-sena 2008. Dan l-aġġornament jipprovdi ħarsa ġenerali fuq il-livelli ta' għajnuna u l-għanijiet tal-għajnuna mogħtija mill-Istati Membri. Ir-rapport jinkludi taqsima speċifika dwar l-għajnuna mill-Istat mogħtija lill-istituzzjonijiet finanzjarji b'rispons għall-kriżi finanzjarja u ekonomika. Barra minn hekk, ir-rapporti tal-Iscoreboard dwar il-progress lejn it-twassil ta' pakkett ta' reforma komprensiv u koerenti għall-għajnuna mill-Istat li kien beda fl-2005 bil-Pjan ta' Azzjoni għall-Għajnuna mill-Istat (minn hawn 'il quddiem "SAAP"). Fl-aħħar nett, jipprovdi l-kisbiet fl-infurzar tar-regoli dwar l-għajnuna mill-Istat. L-Iscoreboard ta' din il-ħarifa jikkonsisti f'żewġ partijiet. Dan ir-rapport fil-qosor dwar l-għajnuna mill-Istat mogħtija mill-Istati Membri tal-UE jiffoka fuq fatti prinċipali, konklużjonijiet, xejriet u tfassil fir-rigward tal-għajnuna mill-Istat mogħtija mill-Istati Membri kif ukoll l-iżviluppi prinċipali ta' politika fil-kuntest tal-kontroll tal-għajnuna mill-Istat. L-anness tiegħu, "Fatti u ċifri dwar l-għajnuna mill-Istat fl-Istati Membri tal-UE", jipprovdi sfond fattwali addizzjonali. L-Awtorità ta' Sorveljanza tal-EFTA (ESA) tippubblika scoreboard annwali [1] dwar il-volum ta' għajnuna mill-Istat mogħtija lill-Iżlanda, il-Liechtenstein u n-Norveġja. Għajnuna mill-Istat fil-kuntest tal-kriżi ekonomika Matul l-aħħar għaxar snin, l-UE esperjenzat tkabbir ekonomiku stabbli (b'medja ta' 1.5% tal-PGD) fis-sena Bejn l-2002 u l-2007, il-livell tal-għajnuna mill-Istat lill-industrija u s-servizzi naqqset kull sena b'medja ta' 2% u fl-2007 kienet tiswa EUR 65 biljun jew anqas minn 0.5% tal-PGD. B'mod parallel, l-iżbilanċi tal-baġit niżlu għal medja ta' 0.8% tal-PGD fl-2007 – l-aħjar riżultat fi tletin sena [2]. Il-qgħad niżel matul dan il-perjodu u fl-2008 kien ta' 7% li hu l-aktar livell baxx għal ħafna żmien mal-UE kollha. Il-kriżi finanzjarja waqqfet ħesrem it-tkabbir tal-PGD, il-livelli baxxi tal-għajnuna mill-Istat u t-tnaqqis fl-iżbilanċ tal-baġits. Il-livell globali tal-għajnuna mill-Istat kważi żdied b'ħames darbiet fl-2008 meta mqabbel mal-2007 u żdied bi 2.2% tal-PGD, kważi b'mod esklussiv minħabba l-għajnuna għall-kriżi lis-settur finanzjarju. L-għajnuna għall-kriżi lill-ekonomija reali permezz tal-Qafas Temporarju [3] bdiet tiġi implimentata mill-Istati Membri fl-2009. Għalhekk din mhux koperta minn dan ir-rapport. L-attività ekonomika naqset u mistennija li tkun stabblizzata fl-2010. Filwaqt li l-indikaturi bikrin qed juru l-ewwel sinjali tal-irkupru ekonomiku, l-iżbilanċ tal-gvernijiet fl-UE huma mbassra li jkunu medja ta' 6% tal-PGD fl-2009 u madwar 7% fl-2010. L-iżbilanċ tal-baġits żdiedu b'mod sostanzjali, billi marru lura għal-livelli tas-sena 2000. Il-qgħad hu mistenni li jiżdied għal 10% jew possibilment aktar u ser ikun wieħed mill-isfidi ewlenin fis-snin li ġejjin. Meta f'Settembru 2008 is-self bejn il-banek nixef, l-Istati Membri bdew jinjettaw ammonti kbar ta' għajnuna lis-settur bankarju sabiex ma jkunx jista' jseħħ kollass finanzjarju. Il-garanzija ġeneriċi, segwiti minn miżuri ta' rikapitalizzazzjoni u l-ilqugħ tar-riskju għall-istituzzjonijiet finanzjarji tqiegħdu f'posthom mill-Istati Membri biex jiġi żgurat li s-self lill-ekonomija jista' jitkompla. Fil-pass li jmiss, l-Istati Membri iggwidati mill-Qafas Temporanju, bdew jipprovdu inċentivi addizzjonali għall-ekonomija reali biex tkompli jew terġa' tibda tinvesti. Il-politika tal-għajnuna mill-Istat tal-Kummissjoni Ewropea kienet waħda mill-fatturi ewlenin li żguraw li dan il-proċess ta' salvataġġ li - b’mod ġenerali rnexxa - inkiseb b'mod koordinat. Din il-politika ppermettiet l-implimentazzjoni mgħaġġla ta' miżuri ta' sostenn bla preċedent u żgurat fl-istess ħin li s-Suq Uniku baqa' mhux mittiefes. 1. Għajnuna mill-Istat fl-2008 L-għanjuna mill-Istat totali [4] mogħtija mill-Istati Membri kienet tammonta għal EUR 279.6 biljun fl-2008, jew f'termini relattivi, għal 2.2% tal-GPD tal-UE-27 [5]. Il-miżuri għall-kriżi rrapportati mill-Istati Membri fl-2008 kienu jammontaw għal EUR 212.2 biljun jew 1.7% tal-PGD. Fl-2008, tlettax-il Stat Membru implimentaw l-għajnuna għall-kriżi favur is-settur finanzjaru (il-Belġju, id-Danimarka, il-Ġermanja, l-Irlanda, Spanja, Franza, il-Latvja, il-Lussemburgu, il-Pajjiżi l-Baxxi, il-Finlandja, l-Iżvezja u r-Renju Unit). Sal-aħħar ta' Ottubru 2009 [6] l-Istati Membri kollha tal-UE-15 u l-Ungerija, il-Latvja u s-Slovenja kellhom miżuri għall-kriżi finanzjarja li kienu approvati mill-Kummissjoni. Meta jkunu esklużi l-miżuri għall-kriżi, l-għajnuna mill-Istat totali kienet tammonta għal madwar EUR 67.4 biljun fl-2008 jew 0.54% tal-PGD tal-UE-27. L-għajnuna lill-industrija u s-servizzi tirrapreżenta 78% tal-għajnuna mill-Istat totali. Din kienet tammonta għal EUR 52.9 biljun jew 0.42% tal-PGD tal-UE-27. L-għajnuna lill-industrija tal-faħam hija allokata lill-industrija u s-servizzi. Din kienet tammonta għal EUR 2.7 biljun jew 4.1% tal-għajnuna totali. Il-kumplament tal-għajnuna hija maqsuma bejn l-agrikoltura (EUR 11.8 biljun jew 17.5% tal-għajnuna totali), is-sajd (EUR 0.2 biljun jew 0.4% tal-għajnuna totali), u t-trasport [7] (EUR 2.4 biljun jew 3.6% tal-għajnuna totali). L-għajnuna għall-ferroviji – li minħabba n-nuqqas ta' dejta komparabbli mhix inkluża f'ebda mit-totali ta' hawn fuq – hija rrappurtata mill-Istati Membri b'EUR 46 biljun jew 0.4% tal-PGD tal-UE [8]. L-aktar ħames pajjiżi li jagħtu l-għajnuna jammontaw għal EUR 40.5 biljun jew 60% tal-għajnuna totali [9]. Il-Ġermanja kienet tammonta għal EUR 15.7 biljun jew 23% tal-għajnuna totali segwita minn Franza (EUR 10.3 biljun; 15%), l-Italja (EUR 5.5 biljun; 8%), Spanja (EUR 5.2 biljun; 8%) u r-Renju Unit (EUR 3.8 biljun; 6%). Toħroġ stampa totalment differenti meta wieħed iħares lejn l-għajnuna bħala perċentwali tal-PGD. L-Ungerija tat għajnuna li kienet tikkonsisti fi 2.4% tal-PGD, segwita minn Malta (2%), il-Bulgarija (1.3%), il-Finlandja 1,1% u l-Irlanda (1.1%). 2. Xejriet u Mudelli tan-nefqa tal-għajnuna mill-Istat fl-Istati Membri Il-Kunsill Ewropew ta' Liżbona ta' Marzu tas-sena 2000 talab lill-Kummissjoni, lill-Kunsill u lill-Istati Membri biex "ikabbru l-isforzi biex … inaqqsu l-livell ġenerali tal-għajnuna mill-Istat, billi ibdlu l-enfasi minn waħda li tappoġġja l-kumpaniji individwali jew is-setturi għal waħda li tħaddem l-għanijiet orizzontali ta' interess tal-Komunità, bħal ma huma l-impjiegi, l-iżvilupp reġjonali l-ambjent u t-taħriġ jew ir-riċerka". Kunsilli Ewropej suċċessivi komplew jirrepetu s-sejħa għal “anqas għajnuna u għajnuna li tkun immirata aħjar”. Dawn il-miri kienu misħuqa mir-Rakkomandazzjoni tal-Kummisjoni dwar il-Linji gwida ta' Politika Ekonomika Wiesgħa għall-2005-2008. Barra minn hekk, anqas għajnuna u għajnuna li tkun immirata aħjar kienet identifikata bħala waħda mill-erba' prinċipji gwida li huma l-bażi tal-programm ta' riforma għall-għajnuna mill-Istat tal-Kummissjoni fl-2005, l-SAAP. Meta wieħed iħares lejn ix-xejriet għall-perspettiva fit-tul, il-livell globali tal-għajnuna mill-Istat fis-snin 80 kien ta' 2% tal-PGD, niżel għal ftit anqas minn 1% fis-snin 90 u niżel għal madwar 0.5% - 0.6% tal-PGD fis-snin 2003 – 2007. Minħabba l-miżuri eċċezzjonali għall-kriżi, fl-2008 il-livell ta' għajnuna globali tal-UE-27 kumplessivament żdied għal aktar minn 2% tal-PGD. Grafika 1 [10]: Għajnuna totali bħala % tal-PGD (fl-UE-27; dejta mill-1992) (...PICT...) It-tnaqqis fin-nefqa tal-għajnuna mill-Istat matul dawn l-għaxar snin u sal-2007 jista' jkun attribwit għal tliet fatturi prinċipali: L-ewwel, minħabba perjodu ta' tkabbir ekonomiku sa mis-sena 2000, l-Istati Membri taw anqas għajnuna għas-salvataġġ u r-ristrutturar lil ditti li kienu fil-bżonn It-tieni, l-għajnuna mill-Istat lis-settur tal-faħam kompla juri xejra 'l isfel, li primarjament kien osservat fil-Polonja, Franza, il-Germanja u Spanja. It-tielet, l-impenji ta' qabel l-adeżjoni u l-isforzi kontinwi wara l-adeżjoni, kienu ta' kontribut biex titnaqqas ix-xejra mindu l-Istati Membri tal-UE-12 [11] komplew jaġġustaw il-politiki u l-prattiċi tagħhom dwar l-għajnuna mill-Istat għall-ħtiġijiet taħt il-politiki u l-liġijiet dwar l-għajnuna mill-Istat tal-UE. Dawn l-isforzi jistgħu jidhru li huma r-riżultat ta' rikonoxximent ġenerali li ammont kbir ta' għajnuna mill-Istat mhux biss xekklet l-allokazzjoni effiċjenti tar-riżorsi iżda kienet ukoll il-kawża biex l-ekonomija kollha kemm hi tkun anqas kompetittiva. Ix-xogħol f'dan ir-rigward kien diġà beda f'nofs is-snin tmenin biex il-kontroll effettiv għall-għajnuna mill-Istat ikun element prinċipali tal-Programm għas-Suq Uniku Id-dixxiplina dwar l-għajnuna mill-Istat ġiet imwessa' u msaħħa fis-snin disgħin fil-kuntest tal-EMU u mbagħad ġiet mogħtija impetus ġdid mill-Kunsill ta' Liżbona fis-sena 2000 u l-SAAP fl-2005. Il-pakkett għar-riformi għall-għajnuna mill-Istat jiffoka l-aktar fuq kif tkun immirata aħjar l-għajnuna filwaqt li jkun assigurat li t-tfixkil jinżamm għal wieħed minimu sabiex is-suq uniku jkompli jiffunzjona. Jekk wieħed iwarrab il-miżuri eċċezzjonali għall-kriżi, l-għajnuna globali hi ta' 0.54% tal-PGD (EUR 67.4 biljun), li tibqa' fil-limitu tal-medja tas-snin imgħoddija. Dan jidher li jindika li, l-ewwelnett, l-Istati Membri komplew josservaw dixxiplina ġenerali dwar l-għajnuna mill-istat meta tkun saret l-estrazzjoni wara li faqqgħet il-kriżi ekonomika u finanzjarja fl-2008. It-tieni, id-dixxiplina stretta tal-għajnuna mill-Istat fis-snin ta' qabel il-kriżi tista' tkun tidher bħala kontribut importanti li kellu rispons veloċi, sostanzjali u mmirat għall-kriżi possibbli mingħajr ma kien imminat il-kunsens globali li l-għajnuna mill-istat għandha tintuża b'mod kawt u kkunsidrat fejn ikun meħtieġ, biex jinkiseb l-għan li hu aċċettat b'mod komuni u li jkun proporzjonat b'rabta mal-problema li għandha tkun indirizzata. Minħabba l-partikolaritajiet assoċjati mal-għajnuna għall-agrikoltura, is-sajd u t-trasport, it-taqsimiet segwenti dwar il-livelli u l-orjentazzjoni tal-għajnuna (‎2.1 u ‎2.2) jiffukaw biss fuq l-għajnuna lill-industrija u s-servizzi. 2.1. Xejra tal-livelli ta' għajnuna mill-Istat għall-industrija u s-servizzi Sabiex tkun analizzata x-xejra ta' nofs it-terminu għall-għajnuna mill-istat għall-industrija u s-servizzi, mhumiex qed jiġi kkunsidrati hawn il-miżuri għall-kriżi u dawn ser jiġu diskussi b'mod separat fil-kapitolu 3. Għall-UE kollha, ix-xejra fuq il-livell tal-għajnuna mogħtija għall-industrija u s-servizzi fl-UE niżel daqsxejn meta jitqabbel ma' żewġ perjodi konsekuttivi ta' tliet snin 2006-2008 u 2003-2005. Bħala medja, in-nefqa għall-għajnuna kienet tammonta għal EUR 52 biljun jew 0.4% tal-PGD fl-2006-2008, filwaqt li matul l-2003-2005 il-medja kienet tammonta għal EUR 54 biljun jew 0.46% tal-PGD. Dan juri li, jekk wieħed iħalli fil-ġemb ir-rispons speċifiiku għall-kriżi finanzjarja u ekonomika, il-maġġoranza tal-Istati membri kompliet tikkontribwixxi b'mod pożittiv għas-sejħa tal-kunsill biex jitnaqqsu b'mod globali l-livelli tal-għajnuna. Il-maġġoranza tal-Istati Membri (15) setgħu jżommu jew anke jnaqqsu l-livelli tal-għajnuna tagħhom fil-perjodu 2006-2008 meta mqabbel mal-2003-2005. Ħafna mill-pajjiżi tal-UE-12 kellhom tnaqqis sinifikanti b'1% tal-PGD jew anke aktar. B'riżulta ta' dan, in-nefqa medja tal-UE-12 tnaqqset kważi bin-nofs, jiġifieri minn aktar minn 1% tal-PGD fl-2003-2005 għal ftit aktar minn 0.5% fl-2006-2008. Uħud mill-pajjiżi tal-UE-15 setgħu jnaqqsu l-livelli tal-għajnuna, li issa niżel bi kważi 0.4% tal-PGD fil-perjodu 2006-2008 [12], jiġifieri kważi daqs il-medja tal-UE-27. Minkejja x-xejra pożittiva ta' tnaqqis, uħud mill-Istati Membri żiedu n-nefqa għall-għajnuna fl-2006-2008 [13] meta mqabbla mal-2003-2005. Iż-żieda tista' tkun l-aktar attribwita lill-għajnuna favur l-għanijiet orizzontali, prinċiparjament għal għajnuna reġjonali, il-protezzjoni ambjentali, ir-riċerka u l-iżvilupp u l-impjiegi. Madanakolli, iż-żieda għadha ma kkkawżatx bidla totali fix-xejra globali 'l isfel fuq perjodu twil ta' żmien għall-UE kollha. L-evoluzzjoni għal perjodu qasir mill-2007 għall-2008 turi ċaqlieq moderat 'il fuq fl-2008. In-nefqa għall-għajnuna mill-Istat għall-industrija u s-servizzi tela b'madwar 0.04% tal-PGD. Pereżempju, il-Ġermanja żiedet l-għajnuna għall-investiment reġjonali b'mod partikolari għal- Länder il-ġdid [14] u Spanja nefqat ftit aktar għajnuna għall-protezzjoni ambjentali [15]. Il-Polonja żiedet b'mod sostanzjali l-għajnuna għall-impjiegi u introduċiet miżuri ta' eżenżjoni sħiħa ġdida li tirrapreżenta diversi EUR 100 miljun tan-nefqa [16]. L-evoluzzjoni 'il fuq għal perjodu qasir turi li s-sistema attwali ta' kontroll tal-għajnuna mill-Istat tippermetti lill-Istati Membri biex jirreaġixxu b'mod veloċi għal ħtiġiet ekonomiċi li dejjem qed jinbidlu mingħajr proċeduri ulterjuri mal-Kummissjoni. L-għodod prinċipali għall-Istati Membri f'dan ir-rigward huma miżuri ta' eżenzjoni sħiħa u skemi approvati ta' għajnuna notifikata li taħthom l-għajnuna individwali tista' tingħata lill-għadd akbar ta' impriżi (għal aktar dettalji ara l-kapitolu 4) 2.2. Għajnuna mill-Istat immirata lejn l-għanijiet orizzontali tal-interess komuni L-għajnuna mill-Istat għal għanjiet orizzontali, jiġifieri għajnuna li ma tkunx mogħtija għal setturi speċifiċi, normalment tkun ikkunsidrata bħala waħda aktar adattata biex tindirizza l-fallimenti tas-suq u b'hekk tkun ta' anqas tfixkil minn għajnuna settorjali u għajnuna ad hoc. Ir-Riċerka, l-Iżvilupp u l-Innovazzjoni (minn hawn 'il quddiem "R&Ż&I"), li jissalvadwardjaw l-ambjent, jagħtu sostenn lill-Impriżi Żgħar u ta' Daqs Medju (minn hawn 'il quddiem "SME"), il-ħolqien tal-impjiegi, il-promozzjoni għat-taħriġ u l-għajnuna għall-iżvilupp ekonomiku reġjonali huma l-aktar għanijiet orizzontali prominienti li jmorru mal-għajnuna mill-Istat. Sabiex wieħed iħares lejn ix-xejriet imsemmija fir-rigward tal-isforzi mill-Istati Membri biex jindirizzaw mill-ġdid l-għajnuna 'mhux għall-kriżi' għal għanijiet orizzontali ta' interess komuni, mhumiex jiġu kkunsidrati il-każi għall-kriżi għal din l-analiżi [17]. Fuq din il-bażi, l-għajnuna maħsuba għal għanijiet orizzontali fl-2008 kienet tammonta għal EUR 46.3 biljun u kienet tammonta għal madwar 88% tal-għajnuna totali għall-industrija u s-servizzi. Din għandha titqabbel mas-sehem ta' 80% fl-2007, 74% fl-2004 u madwar 50% f'nofs is-snin disgħin. It-tliet għanijiet prinċipali li fl-2008 imxew magħhom l-Istati Membri kien l-għajnuna reġjonali (26%), l-għajnuna vvalutata taħt il-linji gwida għall-ambjent (24%) [18] u l-għajnuna għar-riċerka, l-iżvilupp u l-innovazzjoni (16%). Ix-xejra tikkonferma ċ-ċaqliq 'il fuq dwar għajnuna li hija orjentatat lejn għanijiet orizzontali. Matul il-perjodu 2003-2005 medja ta' 74% tal-għajnuna kienet immirata għal għanijiet orizzontali filwaqt li matul l-2006-2008 din żdiedet għal 85%. Wieħed għandu jinnota stampa simili meta jħares lejn l-għadd ta' Stati Membri li indirizzaw 90% jew aktar tal-għajnuna tagħhom għall-industrija u s-servizzi għal għanijiet orizzontali ta' interess komuni. Fl-2008, dan kien il-każ għal 17-il Stat Membru meta jitqabbel ma' 17 fl-2007 [19] u 16 fl-2006 [20]. M'hemm l-ebda raġuni jew mudell ta' importanza speċjali għal dan l-iżvilupp. Għall-UE kollha kemm hi, għall-iżvilupp settorjali inkluż għajnuna għas-salvataġġ u għar-ristrutturar fl-2008 kien anqas meta jitqabbel mal-2007 u kien jammonta għal EUR 6.5 biljun jew 12% tal-għajnuna totali għall-industrija u s-servizzi [21]. Barra mill-kuntest tal-kriżi ekonomika u finanzjarja, l-għajnuna għas-salvataġġ u għar-ristrutturar fl-2008 kienet tammont għal EUR 557 miljun, meta mqabbla mal-medja annwali ta' EUR 3.5 biljun matul il-perjodu 2003-2005 u EUR 872 matul il-perjodu 2006-2008. Kollox ma' kollox, ix-xejra fit-tul ta' żmien indikat li l-Istati Membri qed ikomplu jindirizzaw livell għoli ta' għajnuna lejn l-għanijiet orizzontali. B'mod partikolari, l-Istat Memnbri kollha tal-UE-12 bil-mod il-mod qed jerġgħu jindirizzaw l-għajnuna lejn l-għanijiet orizzontali. 3. Għajnuna mill-Istat fil-kuntest tal-kriżi finanzjarja u ekonomika 3.1. Il-gwida tal-Kummissjoni f'każi ta' kriżi Wara li l-kriżi finanzjarja kompliet taggrava fil-ħarifa tal-2008, il-Kummissjoni pprovdiet gwida fil-forma ta' Komunikazzjonijiet dwar it-tfassil u l-implimentazzjoni tal-għajnuna mill-Istat favur il-banek [22]. F'dawn il-Komunikazzjonijiiet, il-Kummissjoni rrikonoxxiet li l-gravità tal-kriżi kien jiġġustifika l-għoti tal-għajnuna abbażi tal-Artikolu 87(3)(b) KE u stabbilixxiet qafas koerenti biex l-Istati Membri jkunu jistgħu jagħtu garanziji pubbliċi, miżuri ta' rikapitolizzazzjoni u rilaxx ta' assi ddeprezzati, kemm jekk lill-banek individwali u kemm jekk parti minn skema nazzjonali. Il-ħsieb prinċipali tal-gwida f'dawn il-Komunikazzjonijiet hu li jiġi żgurat li l-miżuri ta' emerġenza għar-raġunijiet ta' stabbilità finanzjarja joffru l-istess opportunitajiet lill-banek li jinsabu fi Stati Membri differenti kif ukoll bejn il-banek li jirċievu l-appoġġ pubbliku u dawk li ma jirċevux. Il-kontroll tal-għajnuna mill-Istat mill-Kummissjoni għandu l-għan li jimminimizza r-riperkussjonijiet negattivi tal-interventi pubbliċi bejn l-Istati Membri, bejn il-benefiċjarji tal-għajnuna li għandhom profili ta' riskju differenti, u bejn il-benefiċjarji tal-għajnuna u l-banek li ma jibbenefikawx mill-għajnuna mill-Istat, filwaqt li tkun iffaċilitata l-kisba tal-għanijiet tal-iskemi. Il-Kunsill Ewropew [23] sostna l-impenn tiegħu li terġa tibda tinkiseb il-fiduċja u biex jitħaddem sew is-suq finanzjarju li saħaq li l-miżuri ta' politika fuq livell tal-UE jridu jkunu konsistenti mal-prinċipji tas-suq uniku, jiżguraw l-istess opportunitajiet u jiġu kkunsidrata l-istrateġija kredibbli ta' ħruġ. Dan il-proċees jimplika, min-naħa l-waħda, ir-ristrutturar kbir tal-banek bażikament milquta u, min-naħa l-oħra, biex il-kundizzjonijiet normali tas-suq tal-banek fundamentalment b'saħħithom jerġgħu jaqbdu t-triq għan-normal. Bl-istess mod, il-prinċipji espressi japplikaw għal kumpaniji li joperaw fl-ekonomija "reali" li qed iħabbtu wiċċhom ma' problemi strutturali li jridu jieħdu miżuri ta' ristrutturar sabiex jerġgħu jiksbu il-vijabbiltà fuq perjodu twil ta' żmien. Il-Kummissjoni pprovdiet ħarsa ġenerali komprensiva dwar l-azzjoni tagħha tal-għajnuna mill-Istat fil-kuntest tal-kriżi finanzjarja u ekonomika f'edizzjoni speċjali tal-iscoreboard li kienet ippubblikata f'din ir-rebbiegħa [24]. Dan kien jinkludi sommarji dettaljati tal-Komunikazzjoni dwar il-Banek, il-komunikazzjoni dwar ir-rikapitalizzazzjoni, il-Qafas Temporanju għall-ekonomija reali, il-Komunikazzjoni dwar l-Assi Ddeprezzati [25] u l-applikazzjoni tagħhom s'issa. Fit-23 ta' Lulju 2009, il-Kummissjoni adottat linji gwida dwar ir-ritorn tal-vijabbilità u l-valutazzjoni tal-miżuri għar-ristrutturar fis-settur finanzjarju fil-kriżi preżenti taħt ir-regoli dwar l-għajnuna mill-Istat [26], li jispjegaw il-kriterju li l-Kummissjoni ser tapplika għar-ristrutturar tal-għajnuna għall-banek fil-perjodu attwali. 3.2. L-intervent tal-Kummissjoni f'każi ta' kriżi Il-Kummissjoni kellha u ser jibqa' jkollha rwol prinċipali fil-koordinazzjoni tal-azzjoni tal-Istati Membri bil-għan li jingħataw l-istess opportunitajiet, li tkun ippreżervata l-integrità tas-suq komuni u jkun miġġieled il-protezzjoniżmu li jagħmel ħsara. Il-Kummissjoni ser tkompli tissorvelja mill-qrib is-sitwazzjoni fis-suq u tirrevedi l-miżuri ta' sostenn tal-Istati Membri sabiex jiġi żgurat li huma mfassla b'mod li jillimitaw kemm jista' jkun it-tfixkil fil-kompetizzjoni u li s-suq uniku jkompli jiffunzjoni. Barra minn hekk, il-Kummissjoni għamlet enfasi partikolari li l-miżuri ta' sostenn jitfasslu billi jiġu kkunsidrati l-perspettivi ta' żmien medju għal dak fit-tul, b'mod partikolari fl-isforz li jerġa' jkun hemm malajr kemm jista' jkun ambjent kompetittiv. Fl-aħħarnett, il-Kummissjoni ser tappoġġja l-proċessi ta' ristrutturar fil-kuntest tal-monitoraġġ għall-għajnuna mill-Istat. Pereżempju, l-aħbar Irlandiża li tkopri sitt banek Irlandiżi biss bi skema ta' garanzija mill-Istat ippreżentat riskju serju ta' ħruġ kbir tal-kapital minn kompetituri mhux eleġibbli. B'insistenza tal-Kummissjoni, il-Gvern Irlandiż ikkonferma fi żmien ftit jiem li l-iskema ta' garanzija għandha tkun disponibbli għall-banek kollha b'kumpaniji sussidjarji jew fergħat fl-Irlanda bi preżenza sinifikanti fl-ekonomija domestika [27]. Bl-istess mod, meta Franza ħabbret l-għajnuna tagħha ppjanata għas-settur tal-karozzi li oriġinarjament ħolqot tħassib dwar ir-regoli dwar l-għajnuna mill-Istat u s-suq uniku, il-Kummissjoni ddikjarat mingħajr ambigwità li kwalunkwe għajnuna mogħtija taħt il-kundizzjonijiet mhux kummerċjali addizzjonali dwar il-post tal-investimenti (u/jew id-distribuzzjoni ġeografika tal-miżuri ta' ristrutturar f'każ ieħor) ma setgħetx titqies bħala kompatibbli. Wara diskussjoni intensiva bejn il-Kummissjoni u l-awtoritajiet Franċiżi, Franza tat lill-impriżi biex jevitaw kull kundizzjoni kuntrarja għar-regoli tas-suq uniku [28]. Dan il-prinċipju inżamm fil-każi kollha, b'mod partikolari fir-rigward tal-pjani Ġermaniżi b'rabta mal-Opel [29]. Fil-każ Bradford&Bingley [30], il-Kummissjoni żgurat li l-benefiċjarji tal-għajnuna ser ikunu d-depożitanti tal-bank. L-intervent tal-Istat kien jippermetti li jitkompla l-kummerċ bl-imnut tal-bank permezz tal-bejgħ tal-fergħat filwaqt li l-parti milquta tal-bank ingħatat permess biex ma tkomplix L-effikaċja tal-iskemi ta' sostenn kif ukoll tas-sitwazzjoni globali li tikkonċerna l-istabbilità u l-funzjoni tas-swieq finanzjarji kienu ivvalutati mill-Kunsill [31], bil-konklużjoni li l-miżuri pubbliċi meħuda mill-aħħar li ttieħdu mit-tielet kwart tal-2008 taw kontribut għall-istabbilizzazzjoni tal-kundizzjonijiet tas-swieq finanzjarji li kienu serji mmens. Madanakollu, l-ambjent operattiv għall-banek aktarx ser jibqa' jkun wieħed ta' sfida, b'mod partikolari fir-rigward tat-telf ta' kreditu marbut mal-portafolli tagħhom tas-self. 3.3. Miżuri approvati u r-rata ta' użu Fil-perjodu bejn Ottubru 2008 u l-aħħar ta' Ottubru 2009, il-Kummissjoni approvat 73 miżura ta' kriżi. Meta dawn jiġu kklassifikati mit-tip ta' miżuri, jirriżulta fi 32 skema (skemi ta' garanzija, skemi ta' rekapitalizzazzjoni, interventi ta' likwidità, interventi għall-ħelsien mill-assi) u 41 każ individwali. Il-volum massimu totali ta' miżuri għall-kriżi approvati mill-Kummissjoni bejn Ottubru 2008 u Ottubru 2009 kienu jammontaw għal madwar EUR 3.632 biljun, li jfisser 29% tal-GPD tal-UE-27 [32]. Fir-rigward tal-iskemi ta' garanzija, il-volum massimu kien jammonta għal EUR 2.738 biljun, li jfisser 22% tal-GPD tal-UE-27. Il-miżuri ta' rikapitalizzazzjoni kienu jammontaw għal EUR 231 biljun [33] li jfissru 2% tal-UE-27. Il-miżuri ta' likwidità ġenerali u l-interventi għall-ħelsien mill-assi kienu jammontaw għal EUR 76 biljun u jirrapreżentaw 0.6% tal-PGD tal-UE. Barra minn hekk, il-Kummissjoni ħadet deċiżjonijiet f'diversi interventi ad hoc favur l-istituzzjonijiet finanzjarji individwali li jammontaw għal volum totali ta' EUR 578 biljun. Ħafna mill-iskemi ġenerali kienu awtorizzati mill-Kummissjoni fil-ħarifa tal-2008 wara l-pubblikazzjoni tal-Komunikazzjonijiet dwar il-Banek u r-Rikapitolizzazzjoni [34]. Il-miżuri approvati fl-2008, l-iskemi u l-għajnuna ad hoc meħudin flimkien, kienu jammontaw għal EUR 3.361 biljun. Fl-2009, l-Istati Membri raw li kellhom biss ħtieġa limitata li jistabbilixxu miżuri ta' sostenn addizzjonali. Minn Jannar sa Marzu 2009, miżuri ulterjuri ta' salvataġġ u stabbilizzazzjoni li jammontaw għal EUR 96 biljun kienu approvati mill-Kummissjoni. Minn April 2009, l-Istati Membri adottaw biss miżuri addizzjonali b'volum massimu globali li jammonta għal EUR 175 biljun [35]. Ir-rata tal-użu mill-banek hija ddefinita bħala l-użu proprju tal-miżura marbuta mal-ammonti notifikati approvati. Ir-rata sservi bħala indikatur preliminari għat-tħaddim tal-iskemi [36]. Il-volum massimu tal-għajnuna totali kif indikat hawn fuq ma kienx fil-fatt ġie implimentat. Ir-rata tal-użu għall-miżuri tal-kriżi, kif kienet irrappurtat mill-Kummissjoni [37], tammonta għal madwar 33% fir-rigward tal-garanziji u dik għar-rikapitolizzazzjoni hi ta' madwar 55%. 3.4. Għajnuna mill-Istat mogħtija matul l-2008 Għajnuna mill-Istat totali marbuta mal-miżuri ta' kriżi [38] mogħtija mill-Istati Membri fl-2008 kienet tammonta għal madwar EUR 212.2 biljun, li tirrapreżenta 1.7% tal-PGD tal-UE-27 Il-volum massimu tal-miżuri approvati mill-Kummissjoni stabbiliti mill-Istati Membri fl-2008 biex jistabbilizzaw is-swieq finanzjarji kien jammonta għal EUR 3361 biljun. Skont ir-rapporti annwali sottomessi mill-Istati Membri, l-Istati Membri implimentaw miżuri li jammontaw għall-valur nominali ta' EUR 958 biljun. Dan jikkorrispondi għal rata ta' użu ta' 29%. Skont l-ewwel estimi, l-element ta' għajnuna tal-miżuri ta' sostenn stabbiliti fl-2008 – bħala prokura għall-benefiċċji li għaddew mingħand l-Istat għall-istituzzjoni finanzjarja li tkun qed tibbenefika – kien jammonta għal EUR 212.2 biljun, li jirrapreżenta 1.7% tal-PGD tal-UE027. Fl-2008 il-Kummissjoni approvat miżuri għal-kriżi nnotifikati minn sbatax-il Stat Membru. Tlettax-il Stat Membru biss irrappurtaw li dawn il-miżuri kienu diġà implimentati fl-2008. Fl-2008. il-miżuri ad hoc għall-kriżi [39] kienu jirrapreżentaw 37 mill-għajnuna totali għall-kriżi mogħtija taħt l-iskemi li tirrapreżenta 63%. Għal ħarsa ġenerali dwar il-miżuri ta' kriżi awtorizzati, ara l-kapitolu 3 dwar il-Fatti u ċ-Ċifri tal-għajnuna mill-Istat fl-Istati Membri fl-Anness. 4. simplifikazzjoni tar-regoli dwar l-għajnuna mill-Istat 4.1. Arkitettura ġdida għall-kontroll tal-għajnuna mill-Istat L-SAAP f'Ġunju 2005 ħabbar l-intenzjonijiet tal-Kummissjoni biex tkattar l-użu tal-politika mill-Istat bħala għodda effettiva ta' politika għat-tkabbir u l-impjiegi. Il-pjan nieda reviżjoni għal kważi r-regoli u l-proċeduri kollha tal-għajnuna mill-Istat [40]. Erba' prinċipji ta' gwida huma l-pedament tal-programm ta' riforma. · għajnuna mill-Istat li hija inqas fl-ammont u mmirata aħjar. · strateġija ekonomika rfinata; · proċeduri aktar effettivi, infurzar aħjar, tbassir ogħla u trasparenza mtejba; · responsabbiltà konġunta bejn il-Kummissjoni u l-Istati Membri. Il-Kummissjoni għandha l-kompetenza esklussiva biex tivvaluta l-kompatibilità tal-miżuri dwar l-għajnuna mill-Istat mat-Trattat tal-KE. Għaldaqstant, l-Istati Membri huma obbligati li jinnotifikaw lill-Kummissjoni dwar il-miżuri kollha qabel ma jiġu implimentati [41], sakemm ma jkunux koperti mir-Regolament "de minimis" [42] jew Regolament ta' eżenzjoni sħiħa, b'mod partikolari r-Regolament ta' Eżenzjoni Ġenerali Sħiħa (minn hawn 'il quddiem "GBER") [43]. Il-ħsieb wara din il-bidla hi li tali miżuri aktarx li mhumiex qed ikollhom impatt negattiv b'mod sinifikanti fuq il-kompetizzjoni f'livell ta' Komunità filwaqt li l-miżuri jikkontribwixxu biex jintlaħqu l-għanijiet ta' interess komuni u b'hekk jistgħu jingħataw mingħajr notifika minn qabel lill-Kummissjoni sakemm dawn ma jkunux jissodisfaw il-kriterji tal-istrumenti legali rispettivi. Għall-miżuri ta' għajnuna mill-Istat li jibqgħu soġġetti għal skrutinju minn qabel tal-Kummissjoni għall-implimentazzjoni tagħhom, l-Istati Membri jistgħu ninnotifikaw l-iskemi ta' għajnuna. Wara li skema tkun approvata, Stat Membru ġeneralment jista jagħti għajnuniet individwali mingħajr ma jkun irid jerġa' javża lill-Kummissjoni Applikazzjonijiet kbar individwali għal skemi ta' għajnuna li tkun taqbeż ċertu limitu u għajnuna individwali (magħrufa wkoll bħala għajnuna 'ad hoc') li tkun mogħtija barra minn skema trid tiġi notifikata individwalment. Is-"sistema bi Tliet Livelli": eżenzjoni ġenerali, valutazzjoni standard u valutazzjoni dettaljata Sabiex il-proċeduri u t-teħid tad-deċiżjonijiet jitħaffu u jsiru aktar effiċjenti, il-Kummissjoni introduċiet tibdiliet sostanzjali għall-arkitettura tal-kontroll tagħha tal-għajnuna mill-Istat. Dan kien miksub billi d-diversi miżuri ta' għajnuna ġew soġġetti għal livell ta' kontroll li jirrifletti l-effetti potenzjali tagħhom fuq il-kompetizzjoni u l-kummerċ. L-arkitettura l-ġdida hija bbażata fuq "sistema bi tliet livelli": eżenzjoni ġenerali (u de minimis), valutazzjoni standard u valutazzjoni dettaljata Filwaqt li l-għadd ta' miżuri ta' eżenzjoni ġenerali qed jiżdied, il-maġġoranza tal-każi individwali li għadhom jiġu nnotati huma soġġetti għal valutazzjoni standard li jiżguraw valutazzjoni mingħajr skossi. Saret biss valutazzjoni dettaljata f'25 minn 177 każ ta' R&Ż&I u f'għaxar każi ta' kapital tar-riskju minn 49 każ bejn l-2007 u nofs l-2009. Ma saret l-ebda valutazzjoni dettaljata f'każi li jaqgħu taħt xi għan orizzontali ieħor. Il-proċedura ġdida simplifikata Sabiex il-proċess ta' notifikazzjoni għal każi kompatibbli a priori jkun b'anqas skossi, f'Settembru 2009, il-Kummissjoni ntroduċiet proċedura simplifikata [44]. B'din il-proċedura l-ġdida, il-Kummissjoni qed timmira li tiżgura li għajnuna kompatibbli b'mod ċar tkun approvata f'perjodu ta' żmien aktar mgħaġġel ta' xahar, ibbażat fuq notifikazzjoni kompleta minn Stat Membru. 4.2. Valutazzjoni ta' każi individwali iffukat fuq għajnuna kbira li tfixkel b'mod qawwi L-Istati Membri qegħdin dejjem jużaw il-possibilitajiet għal għajnuna ta' eżenzjoni ġenerali u ser ikomplu jużaw skemi abbażi ta' liema għajnuna lill-impriżi individwali tista' tingħata mingħajr avviż ulterjuri lill-Kummissjoni. Fl-2008, 648 jew 66% tal-miżuri ġodda introdotti waqgħu taħt l-għajnuna għall-eżenzjoni ġenerali, filwaqt li 248 skema li kienu soġġetti għal deċiżjoni tal-Kummissjoni fl-2008, kienu jammontaw għal 25% u 92 miżura ta' għajnuna individwali għal 9%. F'termini ta' volumi ta' għajnuna rrapportata (eskluża l-għajnuna għall-kriżi), l-għajnuna individwali kienet tammonta għal 5% biss tal-għajnuna totali lill-industrija u s-servizzi (EUR 2.5 biljun), filwaqt li l-għajnuna li ngħatat taħt l-iskemi kienet tammonta għal 76% (EUR 40 biljun) u għajnuna għal eżenżjoni ġenerali għal 19% (EUR 10 biljuni). Dan ifisser li 95% tal-għajnuna lill-industrija u s-servizzi, filwaqt li kienet soġġetta għad-dixxiplina tal-għajnuna mill-Istat, ġiet mogħtija mill-Istati Membri mingħajr ma kellhom ħtieġa ta' valutazzjoni individwali mill-Kummissjoni fuq livell ta' benefiċċjarju. 4.3. Kważi 19% tal-għajnuna lill-industrija u s-servizzi għandha eżenzjoni ġenerali F'terminu ta' nefqa, fl-2008, l-għajnuna għal eżenzjoni ġenerali rat żieda sinifikanti għal EUR 10 biljun jew 19% tal-għajnuna totali lill-industrija u s-servizzi meta mqabbla mal-2007 (EUR 6.3 biljun jew 13%) u mal-2006 EUR 3 biljun jew 6% tal-għajnuna totali). Iż-żieda prinċipali tista' tkun attribwita lill-għajnuna reġjonali taħt il-possibiltà ta' eżenzjoni ġenerali li ġiet introdotta fl-2007. Anke l-għanijiet l-oħra li diġà jeżistu għal għajnuna ta' eżenzjoni ġenerali, jiġifieri għajnuna lill-SMEs, għat-taħriġ u għall-impjiegi qed jintużaw dejjem iżjed. Il-potenzjal tal-għanijiet il-ġodda introdotti taħt il-GBER irid ikun esplorat fil-futur peress li r-Regolament il-ġdid daħal fis-seħħ biss fl-aħħar ta' Awwissu 2008. 5. Infurzar tar-regoli għall-għajnuna mill-Istat Għajnuna illegali L-Artikolu 88(3) tat-Trattat tal-KE jobbliga lill-Istati Membri mhux biss li jinnotifikaw il-miżuri tal-għajnuna mill-Istat lill-Kummissjoni qabel l-implimentazzjoni tagħhom, iżda wkoll li jistennew ir-riżultati tal-investigazzjoni tal-Kummissjoni qabel ma jimplimentaw il-miżuri nnotifikati. Meta wieħed minn dawn l-obbligi ma jiġix irrispettat, il-miżura tal-għajnuna mill-Istat titqies bħala illegali. Fil-perjodu 2000-2008, il-Kummissjoni ħadet 811-il deċiżjoni dwar għajnuna illegali. F'madwar 23% tal-każi tal-għajnuna illegali (187 każ) il-Kummissjoni interveniet billi ħadet deċiżjoni negattiva dwar miżura ta' għajnuna mhux kompatibbli. Id-deċiżjoni negattiva normalment titlob lill-Istat Membru kkonċernat biex jirkupra l-għajnuna li jkun ħa b'mod illegali. Fi 2% oħra tal-każi ta' għajnuna illegali (15-il każ), il-Kummissjoni ħadet deċiżjoni kondizzjonali. Din ir-rata ta' intervent ta' madwar 25% għall-għajnuna illegali hi madwar għaxar darbiet ogħla mir-rata ta' deċiżjonijiet negattivi u kondizzjonali f'każi debitament notifikati. Aktar min-nofs l-interventi saru fis-settur tal-industrija u s-servizzi, madwar kwart saru fl-agrikoltura u l-kumplament fit-trasport, fil-faħam u fis-sajd. Irkupru tal-għajnuna Fl-ewwel nofs tal-2009, sar aktar progress lejn it-twettiq ta' deċiżjonijiet pendenti ta' rkupru. L-għadd totali tal-każi pendenti ta' rkupru kompla jonqos għal 43 (meta mqabbel ma' 50 każ f'nofs l-2007 u 94 każ fl-aħħar tal-2004). L-ammont ta' għajnuna illegali u mhix kompatibbli li kienet irkuprata sa mis-sena 2000 kompla jiżdied minn Eur 2.3 biljun f'Diċembru 2004 għal Eur 9.4 biljun fit-30 ta' Ġunju 2009. Dak ifisser li l-perċentwali tal-għajnuna illegali u li mhix kompatibbli li għad trid tkun irkuprata niżel minn 75% fi tmiem l-2004 għal madwar 9% fit-30 ta' Ġunju 2009. Barra minn hekk, il-Kummissjoni ħadet xi deċiżjonijiet ta' rkupru fl-oqsma tal-agrikoltura, is-sajd u t-trasport. Infurzar tal-Liġi dwar l-għajnuna mill-Istat Kooperazzjoni ma' qrati nazzjonali Riċentement, il-Kummissjoni adottat Avviż ġdid għall-Infurzar tal-Liġi dwar l-Għajnuna mill-Istat mill-Qrati Nazzjonali [45]. L-Avviż għandu żewġ għanijiet ewlenin: – L-Avviż il-ġdid ifittex li joffri ġwida ċara lill-qrati nazzjonali u lill-applikanti potenzjali rigward il-kwistjonijiet differenti li jistgħu jimbtu fil-kuntest ta' litigazzjoni domestika dwar l-għajnuna mill-Istat. – Barra minn hekk, permezz ta' Avviż ġdid, il-Kummissjoni tfittex li tintensifika l-kooperazzjoni tagħha ma' qrati nazzjonali f'każi individwali. Wara l-adozzjoni tal-Avviż il-Ġdid il-Kummissjoni qed tippjana li tintensifika l-isforzi konsultattivi tagħha fil-qasam tal-infurzar privat tal-għajnuna mill-Istat. Monitoraġġ ex-post Bid-dħul fis-seħħ tal-GBER għadd dejjem jiżdied ta' miżuri ta' għajnuna mhumiex aktar soġġetti għall-obbligu ta' notifikazzjoni. L-Artikolu 10 ta' dak ir-regolament jikkostitwixxi l-bażi għat-twettiq ta' monitoraġġ ex-post fuq bażi ta' kampjun. L-analiżi tar-riżultati tal-ewwel tliet eżerċizzi turi li, kollox ma' kollox, il-parti tal-arkitettura eżistenti tal-għajnuna mill-Istat li tippermetti l-approvazzjoni tal-iskemi ta' għajnuna u li tippermetti lill-Istati Membri li jimplimentaw il-miżuri ta' għajnuna taħt il-funzjonijiet tal-(G)BERs qed taħdem b'mod sodisfaċenti. ANNESS Dokument ta' Ħidma għall-Persunal tal-Kummissjoni "Fatti u ċifri dwar l-għajnuna mill-istat fl-Istati Membri tal-UE" [1] http://www.eftasurv.int/information/sascoreboard/ [2] Komunikazzjoni mill-Kummissjoni lill-Parlament Ewropew u lill-Kunsill - Sostenibilità fuq medda twila ta' żmien tal-finanzi pubbliċi għal ekonomija li qed tirkupra COM (2009) 545 tal-14/10/2009 (http://ec.europa.eu/economy_finance/thematic_articles/article15994_en.htm) [3] Qafas temporanju għal miżuri ta' għajnuna mill-Istat biex isostnu l-aċċess għall-finanzjament fil-kriżi finanzjarja u ekonomika preżenti; verzjoni konsolidata ĠU C83 tas-07.04.2009; kif emendata ulterjurment minn ĠU C 261, 31.10.2009, p. 2. [4] It-total ikopri l-għajnuna għall-manifatturar, is-servizzi, il-faħam, l-agrikoltura, is-sajd u parti mis-settur tat-trasport iżda jeskludi l-għajnuna għas-settur tal-ferroviji, l-għajnuna għall-kumpens għas-servizzi ta' interess ekonomiku ġenerali minħabba n-nuqqas ta' dejta komparabbli. L-ammont ta' għajnuna tirreferi għall-element ta' miżuri għall-għajnuna mill-Istat sakemm ma tkunx imsemmija mod ieħor (ara r-rimarki ta' metodoloġija fid-Dokument ta' Ħidma tal-Persunal tal-Kummissjoni. [5] L-UE-27 tfisser l-Istati Membri tal-UE. [6] L-UE-15 tikkonsisti fl-Istati Membri li ssieħbu fl-UE qabel l-2004. [7] Minbarra l-ferroviji [8] Ara wkoll il-paragrafu 2.3.5 tad-dokument ta' Ħidma għall-Persunal tal-Kummissjoni "Fatti u ċifri dwar l-għajnuna mill-Istat fl-Istati Membri tal-UE" [9] Il-miżuri għall-kriżi esklużi [10] Sors: DĠ Kompetizzjoni; Ċifri tal-PGD: Eurostat [11] l-UE-12 tinkludi l-Istati Membri li daħlu fl-UE fl-2004 jew wara. [12] Ir-Renju Unit b'EUR 0.2 biljun, il-Ġermanja b'EUR 0.9 biljun u l-Italja b'EUR 0.4 biljun. [13] L-Iżvezja b'Eur 0.6 biljun, il-Belġju b'EUR 0.4 biljun, Franza b'EUR 0.3 biljun [14] B'mod partikolari permezz tal-Investitionszulagengesetz 2007 (N357a/2006 u XR 6/2007) [15] Parti kbira tista' tkun attribwita għal NN 61/2004 Eżenzjoni ta' taxxa fuq il-bijofjuwils. [16] Pereżempju XE 11/2004 Compensation des coûts liés à l'insertion des personnes handicapées dans les PME, N 575/2007 Secteur du charbon 2008-2015 [17] Kieku wieħed kellu jinkludi l-miżuri għall-kriżi, is-sehem tal-għajnuna orizzontali kien jinżel għal 17.5%. [18] Iż-żewġ gruppi differenti ta' każi jaqgħu fil-kategorija tal-għajnuna għall-ambjent u għall-iffrankar tal-enerġija. L-ewwel grupp ta' każi għandu l-għan ta' benefiċċju dirett għall-ambjent. It-tieni grupp jkopri t-tnaqqis jew l-eżenzjoni minn taxxi ambjentali. Għal dan it-tieni grupp ta' każi, in-nefqa tal-għajnuna ma tistax tittieħed bħala mudell biex jiġi mkejjel il-benefiċċju ambjentali peress li dan il-benefiċċju mħallas mit-taxxi u mhux mill-eżenzjoni tagħhom. Għal aktar dettalji, ara l-Iscoreboard tar-Rebbiegħa 2008, COM (2008) 304 tal-21 ta' Mejju 2008. [19] Ara l-iScoreborard tal-Ħarifa 2008, COM (2008) 751 tas-17 ta' Novembru 2008, p. 30 [20] Ara l-iScoreborard tal-Ħarifa 2007, COM (2007) 791 tat-13 ta' Diċembru 2007, p. 22 [21] Dawn il-perċentwali jeskludu dwak il-miżuri b'għan orizzontali li minkejja dan, huma mmirati għas-setturi tal-manifattura u s-servizzi. [22] Ara l-Komunikazzjoni tal-Kummissjoni – L-applikazzjoni ta' regoli dwar l-għajnuna mill-Istat għal miżuri meħuda fejn jidħlu istituzzjonijiet finanzjarji fil-kuntest tal-kriżi finanzjarja preżenti, ĠU C 270, 25.10.2008, p. 8 ("il-Komunikazzjoni dwar il-Banek"); Komunikazzjoni mill-Kummissjoni – Ir-rikapitalizzazzjoni tal-istituzzjonijiet finanzjarji fil-kriżi finanzjarja preżenti: limitazzjoni tal-għajnuna għall-minimu meħtieġ u protezzjoni kontra distorsjonijiet ta' kompetizzjoni mhux mistħoqqa.”, ĠU C 10, 15.01.2009, p. 2 ("Il-Komunikazzjoni tar-Rikapitalizzazzjoni"); Il-Komunikazzjoni tal-Kummissjoni dwar it-Trattament ta' assi Ddeprezzati fis-settur bankarju tal-Komunità, ĠU 72, 26.03.2009 ("il-Komunikazzjoni ta' Assi Ddeprezzati"); Il-Komunikazzjoni tal-Kummissjoni "ir-ritorn għall-vijabbiltà u l-valutazzjoni ta’ miżuri ta’ ristrutturar fis-settur finanzjarju fil-kriżi attwali taħt ir-regoli tal-għajnuna mill-Istat", ĠU C 195, 19.8.2009, p. 9 [23] Ara l-punt II tal-konklużjonijiet tal-Presidenza tal-Kunsill Ewropew ta' Brussell 18/19 ta' Ġunju 2009 [24] L-Iscoreboard tar-Rebbiegħa tal-2009 (http://ec.europa.eu/competition/state_aid/studies_reports/studies_reports.html) [25] Preżentazzjoni qasira ta' dawn il-Komunikazzjonijiet tipprovdi l-kapitolu 3 tal-Fatti u Ċifri dwar l-għajnuna mill-Istat fl-Istati Membri tal-UE fl-Anness. [26] Il-Komunikazzjoni tal-Kummissjoni fuq ir-ritorn għall-vijabbiltà u l-valutazzjoni ta’ miżuri ta’ ristrutturar fis-settur finanzjarju fil-kriżi attwali taħt ir-regoli tal-għajnuna mill-Istat , ĠU C 195/2009 , tad-19'8/2009 [27] Ara NN 48/2008 Skema ta' garanziji għall-banek fl-Irlanda [28] Ara l-istqarrija għall-istampa (Memo/09/90). [29] Ara l-istqarrija għall-istampa (Memo/09/460 u Memo/09/411) [30] NN 41/2008 Għajnuna għas-salvataġġ lil Bradford and Bingley [31] L-Anness għar-rapport tal-Kunsill (Ecofin) tal-Kunsill Ewropew tat-18-19 ta' Ġunju dwar l-effikaċja tal-iskemi ta' appoġġ finanzjarju: Report of the Task Force on reviewing the effectiveness of financial support measures. [32] Din iċ-ċifra tirrappreżenta l-ammont massimu globali ta' umbrelli ta' garanzija, pakketti ta' ristrutturar u ta' salvataġġ u miżuri oħra stabbiliti mill-Istati Membri. [33] Dan jinkludi l-iskemi ta' rikapitalizzazzjoni u skemi li jgħaqqdu r-rikapitalizzazzjoni ma' miżuri oħra. Id-diskrepanzi bl-ammonti ppubblikati fl-Iscoreboard tar-rebbiegħa 2009 huma minħabba l-klassifikazzjoni differenti tal-iskemi. L-edizzjoni preżenti tikkunsidra l-interventi għal-likwidità bħala kategorija separata. [34] L-iScoreboard tar-rebbiegħa 2009 kien iffokat fuq l-interventi għall-għajnuna mill-Istat fil-kriżi finanzjarja u ekonomika attwali u ħarsa ġenerali fuq il-miżuri riveduti mill-Kummissjoni sal-31 ta' Marzu 2009. [35] Inter alia sitt skemi bbażati fuq il-Komunikazzjoni dwar il-Banek, waħda dwar il-Komunikazzjoni dwar l-Assi ddeprezzati u skema oħra speċifika. [36] Rata tal-użu għolja f'xi Stat Membru mhijiex neċessarjament indikazzjoni dwar jekk il-miżuri hix waħda adegwata jew le. Rati ta' użu b'garanziji baxxi f'ċerti Stati Membri huma parzjalment minħabba l-fatt li l-ammonti mħabbra taħt l-iskemi huma ogħla mill-ħtieġa proprja. Barra minn hekk, f'ċerti banek tal-Istati Membri seta' jkollhom aċċess aktar faċli fis-suq, ħafna drabi bi prezz irħas. [37] Għal aktar dettalji, ara r-reviżjoni tad-DĠ għall-Kompetizzjoni tal-iskemi ta' garanzija u rikapitalizzazzjoni fis-settur finanzjarju fil-kriżi preżenti, 7 ta' Awwissu 2009. (http://ec.europa.eu/competition/state_aid/legislation/review_of_schemes_en.pdf) [38] Din tkopri xi każi bikrin individwali matul l-ewwel fażi tal-kriżi adottati taħt il-linji gwida taħt ir-Riċerka u l-Iżvilupp u miżuri approvati taħt il-Komunikazzjonijiet dwar il-Banek u r-Rikapializzazzjoni implimentatI fl-2008. Miżuri marbuta mal-kriżi ekonomika reali approvatI taħt il-Qafas Temporanju mhumiex koperti f'din it-Taqsima minm meta ġew adottati u implimentati fl-2009. [39] Volumi ta' għajnuna stmati jew irrapportati [40] Ara t-tabella 2 fl-Anness dwar il-Fatti u ċ-ċifri dwar l-għajnuna mill-Istat fl-Istati Membri tal-UE [41] L-Artikolu 88 tat-Trattat tal-KE; dispożizzjonijiet dettaljati fir-Regolament tal-Kunsill Nru 659/1999 tat-22 ta' Marzu 1999, ĠU L83/1, 27.03.1999, p. 1-9 [42] Ir-Regolament tal-Kummissjoni (KE) Nru 1998/2006 tal-15 ta’ Diċembru 2006 dwar l-applikazzjoni tal-Artikoli 87 u 88 tat-Trattat dwar l-għajnuna de minimis ĠU L 379, 28.12.2006, p. 5 [43] Ir-Regolament tal-Kummissjoni (KE) Nru 800/2008 tas-6 ta' Awwissu 2008 li jiddikjara ċeri kategoriji dwar il-kompatibilità mas-suq komuni fl-applikazzjoni tal-Artikolu 87 u 88 tat-Trattat (Regoament dwar Eżenzjoni Ġenerali Sħiħa); ĠU L 214, 9.8.2008, p. 3 [44] Avviż tal-Kummisssjoni dwar proċeduri Simplifikati għat-trattament ta' ċerti tipi ta' għajnuna mill-Istat; ĠU C136, 16.06.2009, p. 3-12 [45] Avviż tal-Kummissjoni dwar l-infurzar tal-liġi tal-għajnuna mill-Istat mill-qrati nazzjonali, ĠU C 85, 09.04.2009, p. 1 --------------------------------------------------